钦定古今图书集成/理学汇编/学行典/第198卷 > 石昂
## 钦定古今图书集成/理学汇编/学行典/第198卷 > 石昂

按《汝宁府志》：“石昂，字逊之，汝宁千户所人。父瑸卒，昂
年十七，哀毁逾礼。奉母武氏，庐于墓侧，不履城市者
三年。槁城张郡守数加奖异。嘉靖初，以岁荐授巴东
训导，升扶风教谕。课士切切以德行为先。母卒，匍匐
自扶风归，再庐母墓，竟以毁瘠成疾卒。以后子汉贵
赠工部主事。今扶风名宦、汝南乡贤俱从祀焉。”